[{"text_idx": "#000005", "text": "Enamiku kaubamahust kaotanud riigile kuuluv raudtee-ettevo\u0303tete kontsern Operail kinnitab, et on kahjumile vaatamata finantsiliselt tugev ja otsib uusi va\u0308ljundeid."}, {"text_idx": "#000007", "text": "Ettevo\u0303tte teatel oli kahjum nelja viiendiku vedude kaotamise juures prognoositud."}, {"text_idx": "#000009", "text": "Kui so\u0303ja-eelsel 2021. aastal oli Operaili esimese poolaasta kaubamaht Eestis 6,6 miljonit tonni, siis 2022. aasta samal perioodil 3,6 miljonit tonni ja ta\u0308navu ainult 1,1 miljonit tonni. 2023. aastaks prognoositud kaubamahust 2,2 miljonit tonni veeti seega esimese poole aastaga a\u0308ra ta\u0308pselt pool, teatas ettevo\u0303te."}, {"text_idx": "#000010", "text": "\"Et ja\u0308a\u0308me esimesel poolaastal kahjumisse, oli ette teada, sest raudteevedu on mahua\u0308ri, mille efektiivsus seisneb vo\u0303imaluses transportida palju korraga. Va\u0308ikese mahu juures on keeruline kasumlikult opereerida ja kulusid samal ma\u0308a\u0308ral ka\u0308rpida. Lisaks oli esimeses poolaastas ka palju erakorralisi kulusid nagu koondamised,\" ma\u0308rkis Operaili juhatuse esimees Raul Toomsalu."}, {"text_idx": "#000011", "text": "Kaubamahu drastilise languse po\u0303hjuseks on Venemaa ja Valgevene vastu 2022. aastal kehtestatud sanktsioonid ning omaniku otsus lo\u0303petada 2023. aastast ka sanktsioneerimata Venemaa ja Valgevene kaupade vedu."}, {"text_idx": "#000013", "text": "Uues olukorras kohanemiseks on ettevo\u0303tte to\u0308o\u0308tajate arvu va\u0308hendatud poole vo\u0303rra, kuid to\u0308o\u0308tajaskonda pole siiski vo\u0303imalik va\u0308hendada proportsionaalselt veomahu langusega. \"Nii suures mahus koondamine on olnud va\u0308ga keeruline protsess, sest tegemist on raudteealaste eriteadmistega inimestega. Ta\u0308htis on sa\u0308ilitada eriteadmiste kompetents, et mahtusid oleks u\u0308ldse vo\u0303imalik tulevikus taastada,\" juhtis Toomsalu ta\u0308helepanu ta\u0308iendavale probleemile."}, {"text_idx": "#000014", "text": "Kuna raudteevedu on mahua\u0308ri, siis on Operaili hinnangul transiidimahu kadumise all kannatanud ka Eesti va\u0308ikeettevo\u0303tted, kelle kaup u\u0308ksi eraldi rongi ei moodusta. Probleemi lahendamiseks alustas Operail a\u0308sja uue va\u0308ikeklientidele mo\u0303eldud teenusega \u2013 igana\u0308dalased liinirongid, kuhu saab vagunikoha broneerida kasvo\u0303i ainult u\u0308hele vagunile."}, {"text_idx": "#000015", "text": "Aasta alguses va\u0308ljus Operail omaniku otsusel Eesti riigi jaoks mittestrateegilistest a\u0308risuundadest ehk kaubaveoa\u0308rist Soomes ning vagunite rendia\u0308rist. Teenitud mu\u0308u\u0308gitulu vo\u0303imaldab Operailil praeguses keerulises olukorras toime tulla ja uute lahenduste otsimisele keskenduda."}, {"text_idx": "#000017", "text": "Kontserni uuesti kasumlikuks viimiseks la\u0308bi uute va\u0308ljundite leidmise on praegu va\u0308ljato\u0308o\u0308tamisel terviklik strateegia, mis peaks valmima su\u0308gisel. Pa\u0308rast seda, kui ettevo\u0303tte majanduslik seis on paranenud, on vo\u0303imalik omaniku soovil edasi minna ka Operaili erastamisega."}, {"text_idx": "#000018", "text": "Operail on Eesti riigile kuuluv raudtee-ettevo\u0303te, mis tegeleb kaubaveo ning veeremi hoolduse, remondi ja ehitusega Eestis. Operail annab to\u0308o\u0308d ligikaudu 250 inimesele."}, {"text_idx": "#000019", "text": "Paljud Eesti ettevo\u0303tted ja\u0308tkavad a\u0308ri Venemaaga"}, {"text_idx": "#000030", "text": "O\u0303petajad: vahel on raske end hommikul to\u0308o\u0308le sundida"}, {"text_idx": "#000032", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000040", "text": "Ehitajate hinnangul peavad nad la\u0308hiaastail tegevust koomale to\u0303mbama"}, {"text_idx": "#000055", "text": "Slovakkias eelistasid valijad venemeelset Smeri"}]